Návrh
Nariadenie vlády
Slovenskej republiky
z ........................ 2011
o podpore podnikania v pôdohospodárstve a rozvoji vidieka

Vláda Slovenskej republiky na vykonanie zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov nariaďuje:
§ 1	
Predmet úpravy
Toto nariadenie vlády ustanovuje podmienky poskytovania podpory na podnikanie v pôdohospodárstve a rozvoji vidieka formou dotácie (ďalej len „dotácia“).
Dotácie v poľnohospodárskej prvovýrobe
§ 2	
Dotácia na ocenenie farmy
(1)	Dotáciu na ocenenie malého a stredného podniku) vykonávajúceho prvotnú výrobu poľnohospodárskeho výrobku) (ďalej len „farma“) možno poskytnúť žiadateľovi, ktorými je uznaná chovateľská organizácia), poverená plemenárska organizácia) alebo štátny podnik) (ďalej len „právnická osoba“).
(2)	Dotáciu podľa odseku 1 možno poskytnúť do výšky sadzby na ocenenie a farmu zverejnenej podľa § 25 ods. 2 písm. c).
(3)	ožiadavka o dotáciu podľa odseku 1 sa vypočíta podľa vzoru uvedeného v prílohe č. 1.
(4)	Právnická osoba môže poskytnúť farme ocenenie
a)	vo forme finančnej hotovosti, ktorej výška nesmie presiahnuť sumu podľa odseku 2 a sumu podľa osobitného predpisu,)
b)	
v naturáliách ako vecnú cenu, ktorej hodnota nesmie presiahnuť sumu podľa osobitného predpisu.)
(5)	Ocenenie podľa odseku 4 možno poskytnúť za umiestnenie v súťaži na výstave, veľtrhu alebo chovateľskom dni (ďalej len „výstava“), ktorá je uvedená v kalendári výstav Ministerstva pôdohospodárstva a rozvoja vidieka Slovenskej republiky (ďalej len „ministerstvo“) na príslušný rozpočtový rok (ďalej len „kalendár výstav“), ak ocenenie udeľuje ministerstvo.
(6)	K žiadosti o dotáciu (ďalej len „žiadosť“) sa okrem príloh uvedených v § 25 ods. 4 prikladá
a)	zoznam fariem v súťaži na výstave,
b)	zoznam jednotlivých kategórií ocenení na víťaza v súťaži fariem na výstave,
c)	vyhlásenie štatutárneho zástupcu farmy o celkovej minimálnej pomoci prijatej počas predchádzajúcich dvoch fiškálnych rokov a v príslušnom fiškálnom roku podľa vzoru uvedeného v prílohe č. 2 (ďalej len „vyhlásenie farmy o pomoci“), ak bolo ocenenie poskytnuté podľa odseku 4 písm. a) pred predložením žiadosti,
d)	výpočet požiadavky o dotáciu.
(7)	Ak sa dotácia poskytne podľa odseku 4 písm. a) a ocenenie bolo poskytnuté po predložení žiadosti, prijímateľ dotácie (ďalej len „prijímateľ“) predkladá pri zúčtovaní dotácie vyhlásenie farmy o pomoci.
§ 3	
Dotácia na účasť na výstave
(1)	Dotáciu na účasť na výstave, ktorá je uvedená v kalendári výstav, možno poskytnúť žiadateľovi, ktorým je
a)	farma,
b)	právnická osoba,
c)	iná právnická osoba založená podľa osobitných predpisov) (ďalej len „iná právnická osoba“).
(2)	Dotáciu podľa odseku 1 možno poskytnúť podľa osobitného predpisu) do 100 % oprávnených nákladov) alebo výdavkov).
(3)	Oprávnenými nákladmi alebo výdavkami podľa odseku 2 sú náklady alebo výdavky podľa osobitného predpisu) na
a)	účastnícky poplatok, ktorý zahŕňa
1.	registračný poplatok,
2.	výstavbu a zariadenie výstavného stánku,
3.	zavedenie elektrickej energie, spotrebu elektrickej energie a revíznu správu,
4.	zavedenie prívodu vody a odtoku odpadovej vody,
b)	prenájom výstavných priestorov.
(4)	Ak sa dotácia poskytne farme, oprávnenými nákladmi alebo výdavkami sú náklady alebo výdavky, ktoré vznikli pred aj po predložení žiadosti.
(5)	Ak sa dotácia poskytne právnickej osobe alebo inej právnickej osobe oprávnenými nákladmi alebo výdavkami sú náklady alebo výdavky, ktoré vzniknú po predložení žiadosti.
(6)	Požiadavka o dotáciu pre farmu sa vypočíta podľa vzoru uvedeného v prílohe č. 3 a jej výška nesmie presiahnuť sumu podľa osobitného predpisu.6). Požiadavka pre právnickú osobu alebo inú právnickú osobu sa vypočíta podľa vzoru uvedeného v prílohe č. 4.
(7)	Právnická osoba alebo iná právnická osoba môže poskytnúť farme dotovanú službu podľa osobitného predpisu.9)
(8)	Ak sa dotácia poskytne pre farmu, prílohou k žiadosti okrem príloh uvedených v § 25 ods. 4 je
a)	kópia dokladu o uhradených nákladoch alebo výdavkoch, ktoré vznikli pred predložením žiadosti alebo záväzná prihláška na výstavu potvrdená organizátorom výstavy s dokladom o výške nákladov alebo výdavkov, ktoré vzniknú po predložení žiadosti,
b)	výpočet požiadavky,
c)	vyhlásenie farmy o pomoci.
(9)	Ak sa dotácia poskytne právnickej osobe alebo inej právnickej osobe, prílohou k žiadosti okrem príloh uvedených v § 25 ods. 4 je
a)	zoznam predpokladaných účastníkov výstavy, ktorým právnická osoba alebo iná právnická osoba poskytne dotovanú službu, 
b)	doklad o výške nákladov alebo výdavkov na zabezpečenie účasti na výstave, 
c)	výpočet požiadavky o dotáciu.
(10)	Ak sa dotácia poskytne právnickej osobe alebo inej právnickej osobe, prijímateľ predkladá pri zúčtovaní dotácie zoznam fariem, ktorým sa poskytla dotovaná služba s uvedením jej hodnoty (ďalej len „zoznam fariem“).
§ 4	
Dotácia na založenie a vedenie plemennej knihy a plemenárskej evidencie
(1)	Dotáciu na založenie a vedenie plemennej knihy) a plemenárskej evidencie) možno poskytnúť žiadateľovi, ktorým je uznaná chovateľská organizácia alebo poverená plemenárska organizácia.
(2)	Dotáciu podľa odseku 1 možno poskytnúť do výšky sadzby na novo zapísané hospodárske zviera) (ďalej len „zviera“) v plemennej knihe alebo plemenárskej evidencii zverejnenej podľa § 25 ods. 2 písm. c).
(3)	
Dotácia poskytnutá podľa odseku 1 nesmie presiahnuť podľa osobitného predpisu) 100 % administratívnych nákladov alebo výdavkov na založenie a vedenie plemennej knihy a plemenárskej evidencie v predchádzajúcom rozpočtovom roku.
(4)	Požiadavka o dotáciu podľa odseku 1 sa vypočíta podľa vzoru uvedeného v prílohe č. 5.
(5)	Uznaná chovateľská organizácia alebo poverená plemenárska organizácia môže po predložení žiadosti poskytnúť farme podľa osobitného predpisu) dotovanú službu súvisiacu so založením a vedením plemennej knihy a plemenárskej evidencie.
(6)	Prílohou k žiadosti okrem príloh uvedených v § 25 ods. 4 je výpočet požiadavky o dotáciu.
(7)	Prijímateľ predkladá pri zúčtovaní dotácie zoznam fariem.
§ 5	
Dotácia na kontrolu úžitkovosti, testovanie a odhad plemennej hodnoty zvierat
(1)	Dotáciu na kontrolu úžitkovosti, testovanie a odhad plemennej hodnoty zvierat) (ďalej len „testovanie“) možno poskytnúť žiadateľom, ktorými sú uznaná chovateľská organizácia alebo poverená plemenárska organizácia.
(2)	Dotáciu podľa odseku 1 možno poskytnúť na testovanie v
a)	šľachtiteľských chovoch,)
b)	iných šľachtiteľských jednotkách.
(3)	Dotáciu podľa odseku 1 možno poskytnúť do výšky sadzby na testovanie zvieraťa zverejnenej podľa § 25 ods. 2 písm. c). 
(4)	Dotácia poskytnutá podľa odseku 1 nesmie presiahnuť podľa osobitného predpisu) 70 % nákladov alebo výdavkov na testovanie v predchádzajúcom rozpočtovom roku.
(5)	Požiadavka o dotáciu podľa odseku 1 sa vypočíta podľa vzoru uvedeného v prílohe č. 6.
(6)	Uznaná chovateľská organizácia alebo poverená plemenárska organizácia môže po predložení žiadosti poskytnúť farme podľa osobitného predpisu17) dotovanú službu súvisiacu s testovaním.
(7)	Prílohou k žiadosti okrem príloh uvedených v § 25 ods. 4 je výpočet požiadavky o dotáciu.
(8)	Prijímateľ predkladá pri zúčtovaní dotácie zoznam fariem. 
§ 6	

Dotácia na zvoz živočíšnych vedľajších produktov z farmy
(1)	Dotáciu na zvoz živočíšnych vedľajších produktov z farmy možno poskytnúť žiadateľovi, ktorým je spracovateľský závod.)
(2)	Dotáciu podľa odseku 1 možno poskytnúť na zvoz živočíšnych vedľajších produktov kategórie 2.
(3)	Dotáciu podľa odseku 1 možno poskytnúť podľa osobitného predpisu) do 100 % oprávnených nákladov alebo výdavkov na zvoz živočíšnych vedľajších produktov a vypočíta sa podľa vzoru uvedeného v prílohe č. 7.
(4)	Oprávnenými nákladmi alebo výdavkami podľa odseku 1 sú náklady alebo výdavky na zvoz, ktoré vzniknú po predložení žiadosti.
(5)	Spracovateľský závod môže poskytnúť farme podľa osobitného predpisu17) dotovanú službu súvisiacu so zvozom živočíšnych vedľajších produktov.
(6)	Prílohou k žiadosti okrem príloh uvedených v § 25 ods. 4 je výpočet požiadavky o dotáciu.
(7)	Prijímateľ predkladá pri zúčtovaní dotácie zoznam fariem.
§ 7	
Dotácia na opeľovaciu činnosť včiel
(1)	Dotáciu na opeľovaciu činnosť včiel možno poskytnúť žiadateľovi, ktorým je farma.
(2)	Dotáciu podľa odseku 1 možno poskytnúť farme, ktorá
a)	chová päť a viac včelstiev,
b)	má registrované včelstvá v centrálnom registri zvierat) k 31. máju príslušného rozpočtového roka.
(3)	Dotáciu podľa odseku 1 možno poskytnúť do výšky sadzby na včelstvo zverejnenej podľa § 25 ods. 2 písm. c) a nesmie presiahnuť sumu podľa osobitného predpisu.6)
(4)	Požiadavka o dotáciu na účel podľa odseku 1 sa vypočíta podľa vzoru uvedeného v prílohe č. 8.
(5)	Prílohou k žiadosti okrem príloh uvedených v § 25 ods. 4 je
a)	výpis z centrálneho registra zvierat o počte registrovaných včelstiev k 31. máju príslušného rozpočtového roka,
b)	výpočet požiadavky o dotáciu,
c)	vyhlásenie farmy o pomoci.
§ 8	

Dotácia na straty na hospodárskych zvieratách v dôsledku nariadených veterinárnych opatrení
(1)	Dotáciu na straty na zvieratách v dôsledku nariadených veterinárnych opatrení) možno poskytnúť žiadateľovi, ktorým je farma.
(2)	Dotáciu podľa odseku 1 možno poskytnúť podľa osobitného predpisu) na úhradu straty na zvieratách spôsobených chorobami), ktorých ohnisko bolo oficiálne uznané orgánom štátnej správy vo veterinárnej oblasti) a sú súčasťou verejného programu na úrovni Európskej únie alebo na vnútroštátnej alebo regionálnej úrovni a sú uvedené v zozname veterinárnych ochorení Svetovej organizácie pre nákazy zvierat v osobitnom predpise.)
(3)	Dotáciu podľa odseku 1 možno poskytnúť podľa osobitného predpisu) do
a)	100 % oprávnených strát znížených o poistné plnenie, ak bola farma poistená alebo ak pre príslušnú udalosť neexistuje na trhu Európskej únie dostupné zodpovedajúce poistenie,
b)	50 % oprávnených strát, ak nebola farma poistená.
(4)	Oprávnenými stratami podľa odseku 1 sú straty, ktoré vznikli najneskôr pred štyrmi rokmi.
(5)	Strata a požiadavka sa vypočíta podľa metodického postupu zverejneného podľa § 25 ods. 2 písm. d) (ďalej len „metodika“).
(6)	Prílohou k žiadosti okrem príloh uvedených v § 25 ods. 4 je
a)	výpočet straty,
b)	výpočet požiadavky o dotáciu,
c)	vyhlásenie štatutárneho zástupcu farmy, že na príslušnú udalosť, na základe ktorej strata vznikla neexistuje na trhu Európskej únie dostupné zodpovedajúce poistenie, alebo vyhlásenie, že zvieratá nemá poistené, 
d)	ak je farma poistená,
1.	kópia poistnej zmluvy,
2.	správa poisťovne o likvidácii straty,
3.	kópia dokladu o vyplatení poistného plnenia,
e)	kópia dokladu o nariadení opatrení podľa osobitného predpisu,) ktorý vystavila príslušná regionálna veterinárna a potravinová správa,
f)	kópia dokladu o plnení opatrení podľa osobitného predpisu,) ktorý vystavila príslušná regionálna veterinárna a potravinová správa,
g)	obratová súpiska zvierat za mesiac, v ktorom došlo k úhynu alebo k usmrteniu zvierat, ak ide o farmu, ktorá účtuje v sústave podvojného účtovníctva alebo zápisnica z likvidácie zvierat, ak ide o farmu, ktorá účtuje v sústave jednoduchého účtovníctva,
h)	kópia dokladu o registrácii chovu zvierat podľa osobitných predpisov.)
§ 9	
Dotácia na straty na poľnohospodárskych plodinách v dôsledku vyhláseného rastlinolekárskeho opatrenia
(1)	Dotáciu na straty na poľnohospodárskych plodinách v dôsledku vyhláseného rastlinolekárskeho opatrenia) možno poskytnúť žiadateľovi, ktorým je farma.
(2)	Dotáciu podľa odseku 1 možno poskytnúť podľa osobitného predpisu25) na úhradu strát na poľnohospodárskych plodinách spôsobených škodlivými organizmami alebo škodlivými činiteľmi, ktorých ohnisko bolo oficiálne uznané orgánom štátnej správy v oblasti rastlinolekárskej starostlivosti) a sú súčasťou verejného programu na úrovni Európskej únie či na vnútroštátnej alebo regionálnej úrovni.
(3)	Dotáciu podľa odseku 1 možno poskytnúť podľa osobitného predpisu29) do
a)	100 % oprávnených strát znížených o poistné plnenie, ak bola farma poistená, alebo ak pre príslušnú udalosť neexistuje na trhu Európskej únie dostupné zodpovedajúce poistenie,
b)	50 % oprávnených strát, ak nebola farma poistená.
(4)	Oprávnenými stratami podľa odseku 1 sú straty, ktoré vznikli najneskôr pred štyrmi rokmi.
(5)	Strata a požiadavka sa vypočítajú podľa metodiky.
(6)	Prílohou k žiadosti okrem príloh uvedených v § 25 ods. 4 je
a)	výpočet straty,
b)	výpočet požiadavky o dotáciu,
c)	vyhlásenie štatutárneho zástupcu farmy, že na príslušnú udalosť, na základe ktorej strata vznikla neexistuje na trhu Európskej únie dostupné zodpovedajúce poistenie alebo vyhlásenie, že poľnohospodárske plodiny nemá poistené,
d)	kópia rozhodnutia Ústredného kontrolného a skúšobného ústavu poľnohospodárskeho o nariadenom rastlinolekárskom opatrení na predchádzanie výskytu a rozširovaniu škodlivých organizmov alebo škodlivých činiteľov,
e)	ak je farma poistená,
1.	kópia poistnej zmluvy na poistenie poľnohospodárskych plodín, na ktorých vznikla strata,
2.	správa poisťovne o likvidácii straty,
3.	kópia dokladu o vyplatení poistného plnenia za straty spôsobené škodlivými organizmami alebo škodlivými činiteľmi na poľnohospodárskych plodinách,
f)	výkaz o plochách osiatych poľnohospodárskymi plodinami v príslušnom roku.
§ 10	
Dotácia na platby poistného
(1)	Dotáciu na platby poistného možno poskytnúť žiadateľovi, ktorým je farma.
(2)	Dotáciu podľa odseku 1 možno poskytnúť do 
a)	50 % oprávnených nákladov alebo výdavkov, ak je farma poistená proti
1.	stratám na poľnohospodárskych plodinách v dôsledku prírodných katastrof,
2.	stratám na zvieratách v dôsledku prírodných katastrof,
b)	50 % oprávnených nákladov alebo výdavkov podľa osobitného predpisu), ak je farma poistená proti
1.	stratám na poľnohospodárskych plodinách v dôsledku škodlivých organizmov alebo škodlivých činiteľov,)
2.	hromadným stratám na zvieratách vo vyhlásenom ohnisku nákazlivej choroby uvedenej v osobitnom predpise,)
c)	40 % oprávnených nákladov alebo výdavkov podľa osobitného predpisu35), ak je farma poistená proti stratám na poľnohospodárskych plodinách v dôsledku nepriaznivých poveternostných udalostí, ktoré možno prirovnať prírodným katastrofám,)
d)	20 % oprávnených nákladov alebo výdavkov podľa osobitného predpisu35), ak je farma poistená proti jednotlivým stratám na zvieratách v dôsledku akútnej neinfekčnej choroby, úrazu, poranenia, operácie alebo pôrodných škôd.
(3)	Oprávnenými nákladmi alebo výdavkami podľa odseku 1 sú náklady alebo výdavky, ktoré
a)	vzniknú po predložení žiadosti,
b)	sú uhradené a preukázané Pôdohospodárskej platobnej agentúre (ďalej len „platobná agentúra“) v čase od predloženia žiadosti do 31. októbra príslušného rozpočtového roka.
(4)	Požiadavka o dotáciu podľa odseku 1 sa vypočíta podľa vzoru uvedeného v prílohe č. 9.
(5)	Prílohou k žiadosti okrem príloh uvedených v § 25 ods. 4 je
a)	kópia poistnej zmluvy o poistení zvierat alebo poľnohospodárskych plodín uzatvorenej medzi farmou a poisťovateľom alebo kópia poistnej zmluvy o poistení zvierat alebo poľnohospodárskych plodín uzatvorenej medzi poistníkom a poisťovateľom,
b)	potvrdenie o uhradení predpísaného poistného, ktoré môže farma predložiť v termíne podľa odseku 3 písm. b),
c)	výpočet požiadavky o dotáciu.
§ 11	
Dotácia na zamestnávanie znevýhodnených a značne znevýhodnených zamestnancov
(1)	Dotáciu na zamestnávanie znevýhodnených zamestnancov) a značne znevýhodnených zamestnancov) možno poskytnúť žiadateľovi, ktorým je farma.
(2)	Dotáciu podľa odseku 1 možno poskytnúť podľa osobitného predpisu) do 50 % oprávnených nákladov alebo výdavkov uvedených v projekte.
(3)	Oprávnenými nákladmi alebo výdavkami podľa odseku 2 sú náklady alebo výdavky na mzdy, ktoré vzniknú po predložení žiadosti.
(4)	Výška oprávnených nákladov alebo výdavkov a požiadavka o dotáciu sa vypočítajú podľa metodiky.
(5)	Prílohou k žiadosti okrem príloh uvedených v § 25 ods. 4 je
a)	projekt, ktorého obsah je zverejnený podľa § 24 ods. 2 písm. b),
b)	výpočet nákladov alebo výdavkov podľa metodiky,
c)	vyhlásenie štatutárneho zástupcu farmy o tom, že zamestnanca, na ktorého bola poskytnutá dotácia bude zamestnávať po dobu podľa osobitného predpisu,)
d)	vyplnený formulár podľa vzoru uvedeného v prílohe č. 13.
§ 12	
Dotácia na zvýšenie kvality poľnohospodárskeho výrobku
(1)	Dotáciu na zvýšenie kvality poľnohospodárskeho výrobku na farme možno poskytnúť žiadateľovi, ktorým je iná právnická osoba.
(2)	Dotáciu podľa odseku 1 možno poskytnúť podľa osobitného predpisu) do 100 % oprávnených nákladov alebo výdavkov uvedených v projekte.
(3)	Oprávnenými nákladmi alebo výdavkami podľa odseku 2 sú náklady alebo výdavky, ktoré vzniknú po predložení žiadosti na
a)	porovnávanie senzorických vlastností výrobkov,
b)	analýzu konkurencieschopnosti a akceptovateľnosti výrobku spotrebiteľom,
c)	analýzu motivácie spotrebiteľského správania na trhu,
d)	vypracovanie návrhov a tvorby špecifikácie a jednotného dokumentu pre chránené zemepisné označenia alebo chránené označenia pôvodu a žiadosti o zápis zaručenej tradičnej špeciality vrátane odbornej pomoci pri ich príprave,
e)	školenie a poradenstvo v oblasti poľnohospodárstva a potravinárstva podľa osobitných predpisov,)
f)	úhradu poplatkov certifikačnému orgánu pri zavedení a získaní systémov kvality,
g)	vypracovanie technických noriem,)
h)	vypracovanie príručky kvality alebo systému založeného na analýze rizika a kritických kontrolných bodov a kontrolu ich aktuálnosti,
i)	školenie zamestnancov o uplatňovaní systémov kvality,
j)	vydanie certifikácie typu výrobku,
k)	kontrolu certifikovaného výrobku pred jeho uvedením na trh.
(4)	Iná právnická osoba môže poskytnúť farme podľa osobitného predpisu) dotovanú službu súvisiacu so zvýšením kvality poľnohospodárskeho výrobku.
(5)	Prílohou k žiadosti okrem príloh uvedených v § 25 ods. 4 je
a)	projekt, ktorého obsah je zverejnený podľa § 24 ods. 2 písm. b),
b)	certifikát o udelení akreditácie a certifikácie na výkon činností podľa odseku 4 písm. a), e), h) až k),
c)	rozhodnutie Úradu priemyselného vlastníctva Slovenskej republiky o žiadosti o zápis chráneného označenia pôvodu alebo chráneného zemepisného označenia alebo rozhodnutie ministerstva o zaradení výrobku do zoznamu zaručených tradičných špecialít.
(6)	Prijímateľ predkladá pri zúčtovaní dotácie zoznam fariem.
Dotácie v spracovaní poľnohospodárskeho výrobku
§ 13	
Dotácia na ocenenie spracovateľského podniku poľnohospodárskeho výrobku
(1)	Dotáciu na ocenenie malého a stredného podniku) vykonávajúceho spracovanie poľnohospodárskeho výrobku) (ďalej len „spracovateľ“) možno poskytnúť žiadateľovi, ktorým je iná právnická osoba.
(2)	
Dotáciu podľa odseku 1 možno poskytnúť do výšky sadzby na ocenenie a spracovateľa zverejnenej podľa § 25 ods. 2 písm. c) a nesmie presiahnuť sumu podľa osobitného predpisu.)
(3)	Požiadavka o dotáciu podľa odseku 1 sa vypočíta podľa vzoru uvedeného v prílohe č. 1.
(4)	Iná právnická osoba môže poskytnúť spracovateľovi ocenenie vo
a)	finančnej hotovosti,
b)	vecnej cene.
(5)	Ocenenie podľa odseku 4 možno poskytnúť za umiestnenie v súťaži na výstave, ktorá je uvedená v kalendári výstav, ak ocenenie udeľuje ministerstvo.
(6)	Prílohou k žiadosti okrem príloh uvedených v § 25 ods. 4 je
a)	zoznam spracovateľov v súťaži na výstave,
b)	zoznam jednotlivých kategórií ocenení na víťaza v súťaži na výstave,
c)	výpočet požiadavky o dotáciu,
d)	vyhlásenie spracovateľa o celkovej minimálnej pomoci prijatej počas predchádzajúcich dvoch fiškálnych rokov a v príslušnom fiškálnom roku podľa vzoru uvedeného v prílohe č. 2 (ďalej len „vyhlásenie spracovateľa o pomoci“), ak bolo ocenenie poskytnuté pred predložením žiadosti.
(7)	Ak sa ocenenie poskytne po predložení žiadosti, prijímateľ predkladá pri zúčtovaní dotácie vyhlásenie spracovateľa o pomoci.
§ 14	
Dotácia na účasť spracovateľa na výstave
(1)	Dotáciu na účasť na výstave, ktorá je uvedená v kalendári výstav, možno poskytnúť žiadateľovi, ktorým je spracovateľ. 
(2)	Dotáciu podľa odseku 1 možno poskytnúť do 100 % oprávnených nákladov alebo výdavkov, ktorými sú
a)	účastnícky poplatok, ktorý zahŕňa
1.	registračný poplatok,
2.	výstavbu a zariadenie výstavného stánku,
3.	zavedenie elektrickej energie, spotrebu elektrickej energie a revíznu správu,
4.	zavedenie prívodu vody a odtoku odpadovej vody,
b)	prenájom výstavných priestorov.
(3)	Oprávnenými nákladmi alebo výdavkami podľa odseku 2 sú náklady alebo výdavky, ktoré vznikli pred aj po predložení žiadosti. 
(4)	Dotáciu možno poskytnúť najviac do 3 320 eur na jednu výstavu v príslušnom rozpočtovom roku a nesmie presiahnuť sumu podľa osobitného predpisu.49)
(5)	Požiadavka o dotáciu podľa odseku 1 sa vypočíta podľa vzoru uvedeného v prílohe č. 3.
(6)	
Prílohou k žiadosti okrem príloh uvedených v § 25 ods. 4 je
a)	kópia dokladu o uhradených nákladoch alebo výdavkoch, ktoré vznikli pred predložením žiadosti, alebo záväzná prihláška na výstavu potvrdená organizátorom výstavy s dokladom o výške nákladov alebo výdavkov, ktoré vzniknú po predložení žiadosti,
b)	výpočet požiadavky o dotáciu,
c)	vyhlásenie spracovateľa o pomoci.
§ 15	
Dotácia na podporu spracovaného poľnohospodárskeho výrobku
(1)	Dotáciu na podporu spracovaného poľnohospodárskeho výrobku možno poskytnúť žiadateľovi, ktorým je spracovateľ.
(2)	Dotáciu podľa odseku 1 možno poskytnúť do 100 % oprávnených nákladov alebo výdavkov uvedených v projekte a nesmie presiahnuť sumu podľa osobitného predpisu.49)
(3)	Oprávnenými nákladmi alebo výdavkami podľa odseku 2 sú náklady alebo výdavky, ktoré vznikli pred aj po predložení žiadosti na výrobu, predaj, propagáciu a odbyt na spracovaný poľnohospodársky výrobok
a)	s chráneným zemepisným označením),
b)	s chráneným označením pôvodu50),
c)	zaručenej tradičnej špeciality),
d)	regionálnej špeciality.
(4)	Oprávnenými nákladmi alebo výdavkami podľa odseku 2 nie sú náklady alebo výdavky, ktoré súvisia s
a)	vývozom,
b)	uprednostňovaním spracovaného poľnohospodárskeho výrobku pred dovážanými výrobkami z iných členských štátov Európskej únie,
c)	budovaním a prevádzkou distribučnej siete v iných členských štátoch Európskej únie.
(5)	Prílohou k žiadosti okrem príloh uvedených v § 25 ods. 4 je 
a)	projekt, ktorého obsah je zverejnený podľa § 25 ods. 2 písm. b),
b)	vyhlásenie spracovateľa o pomoci.
§ 16	

Dotácia na zvýšenie kvality spracovaného poľnohospodárskeho výrobku
(1)	Dotáciu na zvýšenie kvality spracovaného poľnohospodárskeho výrobku možno poskytnúť žiadateľovi, ktorým je spracovateľ.
(2)	Dotáciu podľa odseku 1 možno poskytnúť do 100 % oprávnených nákladov alebo výdavkov uvedených v projekte a nesmie presiahnuť sumu podľa osobitného predpisu.49)
(3)	Oprávnenými nákladmi alebo výdavkami podľa odseku 2 sú náklady alebo výdavky, ktoré spracovateľovi vznikli pred aj po predložení žiadosti na 
a)	porovnávanie senzorických vlastností výrobkov,
b)	analýzu konkurencieschopnosti a akceptovateľnosti výrobku spotrebiteľom,
c)	analýzu motivácie spotrebiteľského správania na trhu,
d)	vypracovanie návrhov a tvorby špecifikácie a jednotného dokumentu pre chránené zemepisné označenia alebo chránené označenia pôvodu a žiadosti o zápis zaručenej tradičnej špeciality vrátane odbornej pomoci pri ich príprave,
e)	školenie a poradenstvo v oblasti poľnohospodárstva a potravinárstva podľa osobitných predpisov,44)
f)	úhradu poplatkov certifikačnému orgánu pri zavedení a získaní systémov kvality,
g)	vypracovanie technických noriem,45)
h)	vypracovanie príručky kvality alebo systému založeného na analýze rizika a kritických kontrolných bodov a kontrolu ich aktuálnosti,
i)	školenie zamestnancov o uplatňovaní systémov kvality,
j)	vydanie certifikácie typu výrobku,
k)	kontrolu certifikovaného výrobku pred jeho uvedením na trh.
(4)	Prílohou k žiadosti okrem príloh uvedených v § 25 ods. 4 je 
a)	projekt, ktorého obsah je zverejnený podľa § 25 ods. 2 písm. b),
b)	certifikát o udelení akreditácie a certifikácie na výkon činností podľa odseku 3 písm. a), e), h) až k),
c)	rozhodnutie Úradu priemyselného vlastníctva Slovenskej republiky o žiadosti o zápis chráneného označenia pôvodu alebo chráneného zemepisného označenia alebo rozhodnutie ministerstva o zaradení výrobku do zoznamu zaručených tradičných špecialít,
d)	zoznam účtovných dokladov, ak náklady alebo výdavky uvedené v projekte už vznikli pred predložením žiadosti,
e)	vyhlásenie spracovateľa o pomoci.

Dotácie v lesnom hospodárstve
§ 17	
Dotácia na trvalo udržateľné hospodárenie v lesoch
(1)	Dotáciu na trvalo udržateľné hospodárenie v lesoch) možno poskytnúť žiadateľovi, ktorým je podnikateľ hospodáriaci na lesných pozemkoch) (ďalej len „obhospodarovateľ lesa“).
(2)	Dotáciu podľa odseku 1 možno poskytnúť obhospodarovateľovi lesa, ktorého mladý lesný porast
a)	nie je starší ako sedem rokov od vzniku holiny,
b)	vznikol po náhodnej ťažbe,
c)	je obhospodarovaný podľa programu starostlivosti o lesy,)
d)	skontroloval príslušný orgán štátnej správy lesného hospodárstva) a vydal potvrdenie o tom, že lesný porast je zabezpečený.
(3)	Dotáciu podľa odseku 1 možno poskytnúť do výšky sadzby na hektár zabezpečeného mladého lesného porastu) v príslušnom hospodárskom súbore lesných typov zverejnenej podľa § 25 ods. 2 písm. c).
(4)	Požiadavka o dotáciu podľa odseku 1 sa vypočíta podľa vzoru uvedeného v prílohe č. 10.
(5)	Prílohou k žiadosti okrem príloh uvedených v § 25 ods. 4 je
a)	výpočet požiadavky o dotáciu,
b)	potvrdenie príslušného orgánu štátnej správy lesného hospodárstva podľa odseku 2 písm. d) a že je lesný porast obhospodarovaný podľa programu starostlivosti o lesy.
§ 18	
Dotácia na rozvoj rekreačných funkcií lesov
(1)	Dotáciu na rozvoj rekreačných funkcií lesov možno poskytnúť žiadateľovi, ktorým je obhospodarovateľ lesa.
(2)	Dotáciu podľa odseku 1 možno poskytnúť obhospodarovateľovi lesa, ktorému odborný lesný hospodár) a príslušný orgán štátnej správy lesného hospodárstva potvrdí projekt.
(3)	Dotáciu podľa odseku 1 možno poskytnúť do 100 % oprávnených nákladov alebo výdavkov uvedených v projekte.
(4)	Oprávnenými nákladmi alebo výdavkami podľa odseku 3 sú náklady alebo výdavky, ktoré vzniknú po predložení žiadosti na 
a)	budovanie a údržbu lesných chodníkov a cyklistických trás v lese,
b)	značenie a údržbu značenia lesných chodníkov a cyklistických trás v lese,
c)	budovanie a údržbu turistických zariadení súvisiacich s infraštruktúrou pre návštevníkov lesa vrátane zariadení pre zdravotne postihnuté osoby.
(5)	Prílohou k žiadosti okrem príloh uvedených v § 25 ods. 4 je 
a)	projekt, ktorého obsah je zverejnený podľa § 25 ods. 2 písm. b),
b)	súhlas alebo výnimka na vykonanie činností uvedených v projekte, ak sa vyžaduje podľa osobitného predpisu.)
§ 19	
Dotácia na propagáciu
(1)	Dotáciu na propagáciu možno poskytnúť žiadateľovi, ktorým je obhospodarovateľ lesa.
(2)	Dotáciu podľa odseku 1 možno poskytnúť do 100 % oprávnených nákladov alebo výdavkov uvedených v projekte, ktorými sú náklady alebo výdavky na propagáciu
a)	lesov a lesníctva,
b)	produktov z lesa.
(3)	Oprávnenými nákladmi alebo výdavkami na účel podľa odseku 2 sú náklady alebo výdavky, ktoré vzniknú po predložení žiadosti na 
a)	tlač informačných materiálov o lesoch a lesnej produkcii,
b)	prezentáciu lesov a lesnej produkcie v elektronických a tlačových médiách,
c)	organizáciu seminárov a rôznych akcií pre styk s verejnosťou so zameraním na problematiku lesníctva.
(4)	Prílohou k žiadosti okrem príloh uvedených v § 25 ods. 4 je projekt, ktorého obsah je zverejnený podľa § 25 ods. 2 písm. b).
§ 20	
Dotácia na ochranné a obranné opatrenia proti podkôrnemu hmyzu
(1)	Dotáciu na ochranné a obranné opatrenia) proti podkôrnemu hmyzu v lesných porastoch) so zastúpením smreka možno poskytnúť žiadateľovi, ktorým je obhospodarovateľ lesa.
(2)	Dotáciu podľa odseku 1 možno poskytnúť obhospodarovateľovi lesa,
a)	ktorému odborný lesný hospodár a príslušný orgán štátnej správy lesného hospodárstva potvrdí projekt,
b)	ktorému príslušný orgán štátnej správy lesného hospodárstva vydal potvrdenie o tom, že práce súvisiace s poskytnutou dotáciou podľa odseku 1 boli vykonané podľa projektu,
c)	ktorého lesné porasty uvedené v projekte majú zastúpenie smreka podľa opisu porastov a hospodárskych opatrení v programe starostlivosti o lesy viac ako 50 %.
(3)	
Dotáciu podľa odseku 1 možno poskytnúť do 100 % oprávnených nákladov alebo výdavkov uvedených v projekte, ktoré vzniknú po predložení žiadosti na
a)	vykonávanie kontroly výskytu podkôrneho hmyzu a jeho monitoring,
b)	realizáciu ochranných opatrení proti šíreniu podkôrneho hmyzu,
c)	realizáciu obranných opatrení proti šíreniu podkôrneho hmyzu a následným sekundárnym škodlivým činiteľom,
d)	kladenie lapákov,
e)	nákup a rozmiestnenie lapačov a feromónových prípravkov,
f)	vykonávanie asanácie lapákov odkôrnením alebo chemickým ošetrením, 
g)	chemické ošetrenie alebo odkôrnenie odvážaného neodkôrneného dreva napadnutého podkôrnym hmyzom,
h)	použitie biologických prípravkov a metód na ochranu a obranu proti podkôrnemu hmyzu,
i)	spracovanie napadnutých a poškodených stromov,
j)	ošetrenie napadnutých a poškodených stromov,
k)	ďalšie opatrenia na zabezpečenie hygieny lesných porastov.
(4)	Oprávnenými nákladmi alebo výdavkami podľa odseku 3 sú aj náklady alebo výdavky, ktoré vzniknú pred predložením žiadosti, ak sa dotácia poskytne podľa osobitného predpisu.49)
(5)	Prílohou k žiadosti okrem príloh uvedených v § 25 ods. 4 je 
a)	projekt, ktorého obsah je zverejnený podľa § 25 ods. 2 písm. b),
b)	súhlas alebo výnimka na vykonanie činností uvedených v projekte, ak sa vyžaduje podľa osobitného predpisu,58)
c)	vyhlásenie obhospodarovateľa lesa o celkovej minimálnej pomoci prijatej počas predchádzajúcich dvoch fiškálnych rokov a v príslušnom fiškálnom roku podľa vzoru uvedeného v prílohe č. 2, ak sa dotácia poskytne podľa odseku 4.
(6)	Prijímateľ predkladá pri zúčtovaní dotácie potvrdenie podľa odseku 2 písm. b).
§ 21	
Dotácia na účasť obhospodarovateľa lesa na výstave
(1)	Dotáciu na účasť na výstave, ktorá je uvedená v kalendári výstav, možno poskytnúť žiadateľovi, ktorým je obhospodarovateľ lesa.
(2)	Dotáciu podľa odseku 1 možno poskytnúť do 100 % oprávnených nákladov alebo výdavkov, ktoré vznikli pred aj po predložení žiadosti a sú nimi
a)	účastnícky poplatok, ktorý zahŕňa
1.	registračný poplatok,
2.	výstavbu a zariadenie výstavného stánku,
3.	zavedenie elektrickej energie, spotrebu elektrickej energie a revíznu správu,
4.	zavedenie prívodu vody a odtoku odpadovej vody,
b)	prenájom výstavných priestorov.
(3)	Dotáciu možno poskytnúť najviac do 3 320 eur na jednu výstavu v príslušnom rozpočtovom roku a nesmie presiahnuť sumu podľa osobitného predpisu.49)
(4)	Požiadavka o dotáciu podľa odseku 1 sa vypočíta podľa vzoru uvedeného v prílohe č. 3.
(5)	Prílohou k žiadosti okrem príloh uvedených v § 25 ods. 4 je 
a)	kópia dokladu o uhradených nákladoch alebo výdavkoch, ktoré vznikli pred predložením žiadosti, alebo záväzná prihláška na výstavu potvrdená organizátorom výstavy s dokladom o výške nákladov alebo výdavkov, ktoré vzniknú po predložení žiadosti,
b)	výpočet požiadavky,
c)	vyhlásenie podľa § 20 ods. 5 písm. c).
Dotácie v rybnom hospodárstve
§ 22	
Dotácia na zachovanie a ochranu genetických zdrojov rýb
(1)	Dotáciu na zachovanie a ochranu genetických zdrojov rýb možno poskytnúť žiadateľovi, ktorým je podnikateľ v sektore rybného hospodárstva) (ďalej len „chovateľ rýb“). 
(2)	Dotáciu podľa odseku 1 možno poskytnúť
a)	na chov osvedčený ministerstvom,)
b)	na chov generačného stáda, v ktorom je chovaných najmenej 150 ks v jednej prevádzke podľa stavu k 31. decembru predchádzajúceho rozpočtového roka,
c)	ak produkcia násad jedného generačného stáda evidovaného v chove chovateľa rýb dosiahne v rámci jedného rozmnožovacieho cyklu najmenej 100 000 kusov a je použitá na zarybnenie rybárskych revírov,) na ktorých majú pridelené organizácie určené v osobitnom predpise) výkon rybárskeho práva.
(3)	Dotáciu podľa odseku 1 možno poskytnúť do výšky sadzby na generačné stádo zverejnenej podľa § 25 ods. 2 písm. c) a nesmie presiahnuť sumu podľa osobitného predpisu).
(4)	Požiadavka o dotáciu podľa odseku 1 sa vypočíta podľa vzoru uvedeného v prílohe č. 11.
(5)	Prílohou k žiadosti okrem príloh uvedených v § 25 ods. 4 je 
a)	kópia osvedčenia výkon chovu rýb,)
b)	potvrdenie príslušnej regionálnej veterinárnej a potravinovej správy o dohľade nad prevádzkou,
c)	kópia dokladu o vedení základného stáda v investičnom majetku alebo kópia skladovej karty,
d)	zoznam účtovných dokladov potvrdzujúcich odpredaj násad organizáciám podľa odseku 2 písm. c) vyprodukovaných generačným stádom v príslušnom období,
e)	výpočet požiadavky o dotáciu,
f)	vyhlásenie chovateľa rýb o celkovej minimálnej pomoci prijatej počas predchádzajúcich dvoch fiškálnych rokov a v príslušnom fiškálnom roku podľa vzoru uvedeného v prílohe č. 2 (ďalej len „vyhlásenie chovateľa rýb o pomoci“). 
§ 23	
Dotácia na zabezpečenie mimoprodukčných funkcií rybníkov
(1)	Dotáciu na zabezpečenie mimoprodukčných funkcií rybníkov) a malých vodných nádrží osobitne vhodných na chov rýb) (ďalej len „chovné zariadenie“) možno poskytnúť žiadateľovi, ktorým je chovateľ rýb.
(2)	Dotáciu podľa odseku 1 možno poskytnúť do 500 eur/ha za plnenie akvaenvironmentálnych opatrení, ak chovateľ rýb v období piatich po sebe nasledujúcich rokoch v chovnom zariadení zabezpečí
a)	chov rýb prirodzenou potravou okrem použitia medikovaných krmív) a obilnín, pričom najvyššia kŕmna dávka obilnín nesmie presiahnuť 2 000 kg/ha/rok a chov rýb kŕmnymi zmesami len do kategórie jednoročný plôdik,
b)	nepoužívanie minerálnych hnojív,
c)	používanie maštaľného hnoja v množstve najviac 3 000 kg/ha/rok.
(3)	Dotáciu podľa odseku 1 možno poskytnúť do 2 100 eur/ha za plnenie akvaenvironmentálnych opatrení, ak chovateľ rýb v období piatich po sebe nasledujúcich rokoch v chovnom zariadení zabezpečí
a)	chov rýb prirodzenou potravou okrem použitia medikovaných krmív a obilnín, pričom najvyššia kŕmna dávka obilnín nesmie presiahnuť 2 000 kg/ha/rok a chov rýb kŕmnymi zmesami len do kategórie jednoročný plôdik,
b)	nepoužívanie minerálnych hnojív,
c)	používanie maštaľného hnoja v množstve najviac 3 000 kg/ha/rok,
d)	čiastočné letnenie rybníka najmenej jedenkrát za päť rokov, pričom v období čiastočného letnenia chovateľ rýb vykoná odbahnenie rybníka,
e)	napustenie rybníka najneskôr do 30. mája v roku nasledujúcom po čiastočnom letnení.
(4)	Dotáciu podľa odseku 1 možno poskytnúť do 2 500 eur/ha za plnenie akvaenvironmentálnych opatrení, ak chovateľ rýb v období piatich po sebe nasledujúcich rokoch v chovnom zariadení zabezpečí
a)	chov rýb prirodzenou potravou okrem použitia medikovaných krmív a obilnín, pričom najvyššia kŕmna dávka obilnín nesmie presiahnuť 2 000 kg/ha/rok a chov rýb kŕmnymi zmesami len do kategórie jednoročný plôdik,
b)	nepoužívanie minerálnych hnojív,
c)	používanie maštaľného hnoja v množstve najviac 3 000 kg/ha/rok,
d)	úplné letnenie rybníka najmenej jedenkrát za päť rokov, pričom v období úplného letnenia chovateľ rýb vykoná odbahnenie rybníka,
e)	napustenie rybníka najneskôr do 30. mája v roku nasledujúcom po úplnom letnení.
(5)	Požiadavka o dotáciu podľa odseku 1 sa vypočíta podľa vzoru uvedeného v prílohe č. 12.
(6)	Prílohou k žiadosti okrem príloh uvedených v § 25 ods. 4 je 
a)	kópia osvedčenia na chov rýb,
b)	vyhlásenie chovateľa rýb, že bude dodržiavať podmienky podľa odsekov 2 až 4 a § 25 ods. 7,
c)	potvrdenie príslušnej regionálnej veterinárnej a potravinovej správy o veterinárnom dohľade nad prevádzkou,
d)	výpočet požiadavky o dotáciu.
§ 24	
Dotácia na straty na rybách v dôsledku nariadených veterinárnych opatrení
(1)	Dotáciu na straty na rybách v dôsledku nariadených veterinárnych opatrení24) možno poskytnúť žiadateľovi, ktorým je chovateľ rýb. 
(2)	Dotáciu podľa odseku 1 možno poskytnúť na úhradu straty na rybách spôsobených chorobami26), ktorých ohnisko bolo oficiálne uznané orgánom štátnej správy vo veterinárnej oblasti27) a sú súčasťou verejného programu na úrovni Európskej únie či na vnútroštátnej alebo regionálnej úrovni a sú uvedené v zozname veterinárnych ochorení Svetovej organizácie pre nákazy zvierat v prílohe osobitného predpisu.28)
(3)	Dotáciu podľa odseku 1 možno poskytnúť do 
a)	100 % oprávnených strát znížených o poistné plnenie, ak bol chovateľ rýb poistený, alebo ak pre príslušnú udalosť neexistuje na trhu Európskej únie dostupné zodpovedajúce poistenie,
b)	50 % oprávnených strát, ak nebol chovateľ rýb poistený.
(4)	Oprávnenými stratami podľa odseku 1 sú straty, ktoré vznikli najneskôr pred štyrmi rokmi.
(5)	Strata a požiadavka o dotáciu podľa odseku 1 sa vypočítajú podľa metodiky a nesmie presiahnuť sumu podľa osobitného predpisu.65)
(6)	Prílohou k žiadosti okrem príloh uvedených v § 25 ods. 4 je 
a)	výpočet straty,
b)	výpočet požiadavky o dotáciu,
c)	vyhlásenie chovateľa rýb, že na príslušnú udalosť, na základe ktorej strata vznikla neexistuje na trhu Európskej únie dostupné zodpovedajúce poistenie, alebo vyhlásenie, že ryby nemá poistené,
d)	správa poisťovne o likvidácii straty, ak je chovateľ rýb poistený,
e)	ak je chovateľ rýb poistený,
1.	kópia poistnej zmluvy,
2.	kópia dokladu o vyplatení poistného plnenia,
f)	kópia dokladu o nariadení opatrení podľa osobitného predpisu,30) ktorý vystavila príslušná regionálna veterinárna a potravinová správa, 
g)	kópia dokladu o plnení opatrení podľa osobitného predpisu,31) ktorý vystavila príslušná regionálna veterinárna a potravinová správa, 
h)	kópia skladovej karty podľa kategórií chovaných rýb k dátumu, kedy došlo k úhynu alebo likvidácii rýb, 
i)	kópia osvedčenia na výkon chovu rýb,
j)	vyhlásenie chovateľa rýb o pomoci.
Spoločné a záverečné ustanovenia
§ 25	
(1)	Dotáciu možno poskytnúť žiadateľovi po predložení žiadosti platobnej agentúre.
(2)	Žiadosť sa predkladá v príslušnom rozpočtovom roku na základe výzvy na predkladanie žiadosti o dotáciu (ďalej len „výzva“) zverejnenej na webovom sídle platobnej agentúry. Súčasťou výzvy je
a)	vzor žiadosti,
b)	obsah projektu, ak sa dotácia poskytne podľa § 11, 12, 15, 16, 18 až 20.
c)	sadzba na účely podľa § 2, 4, 5, 7, 13, 17 a 22.
d)	metodika na účely podľa § 8, 9, 11 a 24.
e)	zoznam kritérií na hodnotenie podniku v ťažkostiach,
f)	termín predloženia žiadosti,
g)	miesto predloženia žiadosti,
h)	ďalšie pokyny ministerstva a platobnej agentúry.
(3)	Dotáciu možno poskytnúť po uzatvorení písomnej zmluvy o poskytnutí dotácie medzi žiadateľom a platobnou agentúrou (ďalej len „zmluva“).
(4)	Prílohou k žiadosti je
a)	doklad uvedený v osobitnom predpise,)
b)	kópia zmluvy alebo potvrdenie o zriadení osobitného účtu v banke na účel prijatia dotácie,
c)	kópia výpisu z obchodného registra, nie staršia ako 60 dní, ak ide o právnickú osobu alebo inú právnickú osobu,
d)	kópia výpisu zo živnostenského registra, nie staršia ako 60 dní, ak ide o fyzickú osobu, 
e)	kópia osvedčenia o zápise do evidencie samostatne hospodáriaceho roľníka, s potvrdením obecného úradu, že osvedčenie trvá, nie staršie ako 60 dní a kópia potvrdenia o pridelení identifikačného čísla,
f)	kópia výpisu z registra pozemkových spoločenstiev s právnou subjektivitou, nie staršia ako 60 dní a kópia potvrdenia o pridelení identifikačného čísla,
g)	kópia výpisu z registra združení s právnou subjektivitou, nie staršia ako 60 dní, a kópia potvrdenia o pridelení identifikačného čísla, 
h)	kópia osvedčenia o registrácii pre daň z pridanej hodnoty.
(5)	Dotáciu podľa tohto nariadenia vlády možno poskytnúť, ak žiadateľ nepoberá dotáciu na to isté podporné opatrenie z rozvojových programov poľnohospodárstva a rozvoja vidieka alebo z iných verejných zdrojov a plní ostatné podmienky uvedené v osobitnom predpise.)
(6)	Za oprávnený náklad sa podľa tohto nariadenia vlády nepovažuje daň z pridanej hodnoty, ak žiadateľ o dotáciu môže odpočítať daň z pridanej hodnoty podľa osobitného predpisu.)
(7)	Ak sa dotácia poskytne podľa § 23, chovateľ rýb bezodkladne oznámi príslušnému pracovisku platobnej agentúry letnenie z dôvodu zabezpečenia prítomnosti zamestnanca platobnej agentúry v deň ukončenia vypúšťania chovného zariadenia vrátane vypustenia chovného zariadenia pri výlove v predchádzajúcom kalendárnom roku a v deň ukončenia napúšťania rybníka po vykonanom letnení.
(8)	Ak sa dotácia poskytne podľa § 3 ods. 1 písm. a), § 7, § 14 až 16, § 20 ods. 4, § 21, 22 a 24, žiadateľ nesmie byť podnikom v ťažkostiach a musí spĺňať podmienky podľa osobitných predpisov) a kritériá zverejnené vo výzve.
(9)	Prijímateľ dotovanej služby podľa § 2 ods. 4 písm. a) a § 13 nesmie byť podľa osobitných predpisov) podnikom v ťažkostiach a musí spĺňať kritériá zverejnené vo výzve.
(10)	Hodnota dotovanej služby, ktorú prijal konečný prijímateľ podľa § 2 ods. 4 písm. a) a § 13 nesmie presiahnuť kumulatívne s inou pomocou v priebehu predchádzajúcich dvoch fiškálnych rokov a v príslušnom fiškálnom roku sumu podľa osobitných predpisov.74)
§ 26	
Zrušovacie ustanovenie
Zrušuje sa nariadenie vlády Slovenskej republiky č. 264/2009 Z. z. o podporných opatreniach v pôdohospodárstve v znení nariadenia vlády č. 381/2009 Z. z., nariadenia vlády č. 484/2009 Z. z a nariadenia vlády č. 271/2010 Z. z.
§ 27	
Účinnosť
Toto nariadenie vlády nadobúda účinnosť 1. januára 2012.